IN407A 2020/012-4 UDF DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DE INSTALACIÓN ELÉCTRICA NO CONCELLO DE PONTEVEDRA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 01/03/2021)

Primeiro.- O 19 de febreiro de 2020, a empresa UFD Distribución Electricidad S. A. solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada Reforma LMTA LOZ803A en Salcedo. Examinado o proxecto de execución, conclúese que a instalación consiste na substitución do cableado existente e a retirada de 4 postes que se encontra en mal estado, por tres postes adecuados para os novos tensados que quedaran na mesma posición e se eliminará un poste dos existentes debido a proxección dun vano de maior lonxitude. As obras sitúanse na parroquia de Salcedo, no concello de Pontevedra. Segundo.- Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou á súa conformidade cos condicionados establecidos. Terceiro.- Mediante escrito do 3 de xuño de 2020, esta xefatura territorial notificou a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida ás persoas que figuran afectadas pola declaración de utilidade pública na relación de bens e dereitos achegada pola empresa promotora. Ademais, para aqueles casos nos que non foi posible efectuar notificacións, o 2 de setembro de 2020 e 5 de setembro de 2020 publicouse o correspondente anuncio no Diario Oficial de Galicia e Taboleiro Edictal Único do Boletín Oficial do Estado, respectivamente, co fin de realizar a notificación por comparecencia. Transcorrido o prazo establecido no dito anuncio non compareceu ningunha persoa interesada. Cuarto.- O proxecto someteuse ao trámite de información pública mediante resolución do 3 de xuño de 2020 publicada nos seguintes medios: Durante o mencionado trámite, recibíronse as alegacións presentadas por Wendy Iciar Maria Chiquillo Abgaryan e Gregorio Luis Ocasar Nero. A continuación resúmese o seu contido: Wendy Iciar Maria Chiquillo Abgaryan propón que se desprace a zapata que se sitúa na metade da parcela, pois asegura que causa un grave prexuízo, inhabilitándoa para calquera uso. Gregorio Luis Ocasar Nero solicita, no que respecta a parcela nº 6, que o novo poste siga no mesmo lugar onde está o existente e que recúen a liña a un dos laterais da parcela evitando que atravese a propiedade pola metade. Quinto.- As alegacións presentadas foron trasladadas á empresa promotora. A continuación resúmese a contestación de UFD Distribución Electricidad SA: En relación á proposta de Wendy Iciar Maria Chiquillo Abgaryan, a empresa promotora informa que o trazado da liña é o existente e os apoios irán no mesmo lugar que os actuais, orixinado unha mínima afección que neste caso é de 0,64 m2 do solo. No que respecta ás alegacións de Gregorio Luis Ocasar Nero informa que debe achegar documentación acreditativa da titularidade, xa que na relación de bens e dereitos afectados polas obras la parcela figura a nome de Marlene Maria Zakia Rodriguez Piñero Da Mota. Tamén destaca que o apoio proxectado que afecta a parcela nº 6 se colocará no mesmo lugar do actual e que o trazado da liña non sufrirá variación, mantendo as mesmas servidumes aéreas sobre as propiedades existentes na actualidade, así como as mesmas posibilidades edificatorias que antes da presentación deste proxecto. Sexto.- Os servizos técnicos da xefatura territorial á vista da documentación contida no expediente emitiron informe favorable sobre a solicitude de autorización. Primeiro.- A Xefatura Territorial de Pontevedra é competente para resolver este expediente con fundamento no Decreto 230/2020, do 23 de decembro, da Vicepresidencia Segunda e Consellería de Economía, Empresa e Innovación, polo que se establece a estrutura orgánica da Vicepresidencia Segunda e Consellería de Economía, Empresa e Innovación (DOG nº 5, do 11 de xaneiro de 2021) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.- A lexislación de aplicación ao presente expediente é: Terceiro.- As características técnicas máis salientables do proxecto Reforma LMTA LOZ803A en Salcedo, para a que UFD Distribución Electricidad S. A. solicita a autorización administrativa de previa, autorización administrativa de construción e declaración de utilidade pública, son: As instalacións están situadas no lugar de Cabanas, na parroquia de Salcedo, no concello de Pontevedra. Cuarto.- Con respecto ás alegacións presentadas, visto o contido destas e as respostas do promotor exponse o seguinte: Cómpre indicar que o proxecto de UFD trátase da reforma da LMTA LOZ803A substituíndo apoios e respectando o trazado existente. Por out ra parte, no que atinxe as demais alegacións, cómpre indicar que corresponde á fase de levantamento de actas previas, dentro do eventual procedemento expropiatorio, a determinación efectiva da titularidade dos bens e dereitos afectados e das súas características (localización, extensión, tipo de aproveitamento,.), así como das afeccións reais do proxecto sobre as parcelas afectadas. Conforme con todo o indicado, Primeiro. Outorgar á empresa UFD Distribución Electricidad S. A. as autorizacións administrativas previa e de construción da instalación de distribución de enerxía eléctrica denominada Reforma LMTA LOZ803A en Salcedo, cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad S. A. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 8 de febreiro de 2021 O xefe territorial Tomás Nogueiras Nieto